Ettepanek Euroopa Parlamendi ja Nõukogu otsus millega luuakse ühenduse statistilise teabe poliitika Euroopa nõuandekomitee /* KOM/2006/0653 lõplik - COD 2006/0021 */





[pic] | EUROOPA ÜHENDUSTE KOMISJON | Brüssel 3.11.2006 KOM(2006)653 lõplik 2006/0217(COD) Ettepanek EUROOPA PARLAMENDI JA NÕUKOGU OTSUS millega luuakse ühenduse statistilise teabe poliitika Euroopa nõuandekomitee (komisjoni esitatud) SELETUSKIRI ETTEPANEKU TAUST | 110 | Ettepaneku põhjused ja eesmärgid CEIESi (majandus- ja sotsiaalvaldkonna statistilise teabe Euroopa nõuandekomitee) loomise ettepaneku tegid 1989. aasta aprillis toimunud Euroopa statistikasüsteemi (ESS) käsitleval seminaril tookordne Euroopa Komisjoni president Jacques Delors ja tookordne asepresident Henning Christophersen. Ühtsest Euroopa aktist tulenenud majanduslike ja sotsiaalsete muudatuste tõttu tunti vajadust komitee järele, kes kajastaks kogu Euroopa ühiskonna arvamust ühenduse statistika kohta. Taheti luua struktuur dialoogiks ja nõupidamiseks statistika koostajate ja kasutajate vahel ning tõsta see dialoog ühenduse tasandile, täiendades seega riikides olemasolevaid kasutajate ja koostajate nõupidamisplatvorme, kus keskenduti loomulikult eeskätt riigisisestele teemadele. Euroopa statistikasüsteemis tuntakse laialdaselt vajadust CEIESi toimimise ja ülesehituse põhjaliku reformi järele, seda eriti pärast ELi laienemist 25 liikmesriigini. CEIESi büroo kutsus ise juba 2002. aastal üles reformimist kaaluma. Esiletoodud reformiküsimustes keskenduti peamiselt vajadusele väiksema ja tõhusama kogu järele, millel peaks olema Euroopa statistilise teabe poliitika kujundamisel strateegilisem roll. Lisaks eespool kirjeldatud reformiküsimustele lisandus reforminõuetele Euroopa statistilise maastiku üldisem ümberkujundamine, nagu on kirjeldatud komisjoni teatises ja komisjoni soovituses siseriiklike ja ühenduse statistikaasutuste sõltumatuse, terviklikkuse ja vastutuse kohta (KOM(2005) 217 lõplik). Teatises kavandatakse uus väline nõuandekogu, kelle ülesanne oleks lisaks Euroopa tasandil statistika prioriteete käsitlevale nõustamisele jälgida tegevusjuhendite rakendamist Euroopa statistikasüsteemis tervikuna. Majandus- ja rahandusküsimuste nõukogu osutas oma 8. novembri 2005. aasta järeldustes vajadusele, et reformitud CEIES ja tulevane kõrgetasemeline nõuandekogu säiliksid kahe eraldi organina. Euroopa Parlamendi ja nõukogu otsuse ettepanekus ühenduse statistilise teabe poliitika Euroopa nõuandekomitee kohta käsitleb komisjon praeguse CEIESi reformimise küsimusi, mis on esitatud allpool nimetatud töörühma järeldustes ja nõukogu 8. novembri 2005. aasta järeldustes. | 120 | Üldine taust Statistikaprogrammi komitee otsustas luua väikese töörühma, mis koosneb statistikaprogrammi komitee ja CEIESi liikmetest, et kaaluda sügavuti CEIESi tulevikku, seda eriti CEIESi töövaldkonna, ülesannete ja koosseisu osas ning tema suhet statistikaprogrammi komiteega. Töörühm on kohtunud kahel korral: 26. märtsil ja 14. mail 2004. aastal. Töörühma töö alusel esitas Eurostat reformitud CEIESi üldkirjelduse suunadokumendis, mis esitati statistikaprogrammi komitee 54. koosolekul 17.–18. novembril 2004. Dokumendis rõhutati vajadust väiksema kogu järele, milles oleks kõige rohkem 20 liiget (praegu 79) ja millel oleks strateegilisem roll ning mis abistaks nõukogu, Euroopa Parlamenti ja komisjoni ühenduse statistilise teabe poliitika eesmärkide ja prioriteetide kooskõlastamisel. Eelkõige seoses CEIESiga on nõukogu oma 8. novembri 2005. aasta järeldustes võtnud teadmiseks komisjoni kavatsuse teha ettepanek CEIESi põhjalikuks reformiks ja moodustada väiksem ja tõhusam kogu; väitnud, et reformitud CEIES aitaks kaasa Euroopa statistikasüsteemi haldamise ja ühenduse statistika kvaliteedi parandamisele; väitnud, et reformitud CEIESile tuleks teha ülesandeks väljendada Euroopa statistika valitsusväliste kasutajate ja vastajate huve. Oma koosseisu poolest peab ta olema võimeline esindama kõiki Euroopa statistika sidusrühmi. | 130 | Ettepaneku valdkonnas kehtivad õigusnormid Vastavalt nõukogu 1991. aasta otsusele (91/116/EMÜ), millega asutatakse majandus- ja sotsiaalvaldkonna statistilise teabe Euroopa nõuandekomitee (CEIES), on komitee ülesandeks „abistada nõukogu ja komisjoni ühenduse statistilise teabe poliitika eesmärkide kooskõlastamisel, võttes arvesse teabekasutajate nõudmisi ja selle tootjate poolt kantavaid kulusid“. Tegelikkuses tähendab see, et CEIES peaks avaldama oma arvamuse ühenduse statistikaprogrammi asjakohasuse ja selle järelevalve viiside kohta ning sellega seoses ühendusele, riiklikele statistikaametitele ja andmeesitajatele tekkinud kulutuste kohta. Kuna kasutajate, vastajate ja koostajate nõuanded ühenduse statistilise teabe poliitika eesmärkide kohta laekuvad uue komitee kaudu, tehakse ettepanek tunnistada nõukogu otsus 91/116/EMÜ kehtetuks. Oma ülesannete täitmiseks saaks reformitud CEIES toetuda ka eksperdirühmade tööle, kelle ülesandeks on aidata komisjonil kindlaks teha vajadust andmete järele konkreetses valdkonnas, nagu näiteks komisjoni 7. augusti 2006. aasta otsusega 2006/581/EÜ loodud eksperdirühm poliitikast tulenevate vajaduste selgitamiseks kuritegevuse ja kriminaalõiguse andmete järele. | 141 | Kooskõla Euroopa Liidu muude tegevuspõhimõtete ja eesmärkidega Ei kohaldata. | KONSULTEERIMINE HUVITATUD ISIKUTEGA JA MÕJU HINDAMINE | Konsulteerimine huvitatud isikutega | 211 | Konsultatsioonimeetodid, peamised sihtvaldkonnad ja vastajate üldiseloomustus Ettepaneku koostamisel konsulteeriti praeguse majandus- ja sotsiaalvaldkonna statistilise teabe Euroopa nõuandekomitee ja statistikaprogrammi komitee liikmetega. | 212 | Vastuste kokkuvõte ja nende arvessevõtmine Konsulteerimise põhjal ilmnes vajadus väiksema kogu järele, milles oleks kõige rohkem 20 liiget (praegu 79) ja millel oleks strateegilisem roll, et abistada nõukogu, Euroopa Parlamenti ja komisjoni ühenduse statistilise teabe poliitika eesmärkide ja prioriteetide kooskõlastamisel. Käesolevas ettepanekus kajastatakse ja võetakse arvesse tõstatatud reformiküsimusi. | Eksperdiarvamuste kogumine ja kasutamine | 229 | Välisekspertide arvamusi ei olnud vaja kasutada. | ETTEPANEKU ÕIGUSLIK KÜLG | 305 | Kavandatud meetmete kokkuvõte Ettepaneku eesmärk on luua ühenduse statistilise teabe poliitika Euroopa nõuandekomitee. Komitee abistab nõukogu, Euroopa Parlamenti ja komisjoni, et tagada kasutajate nõudmiste ning andmeesitajate ja koostajate kulutuste arvessevõtmine ühenduse statistilise teabe poliitika strateegiliste eesmärkide ja prioriteetide kooskõlastamisel. | 310 | Õiguslik alus Ettepanek põhineb asutamislepingu artiklil 285, mis on aluseks Euroopa Parlamendi ja nõukogu vastu võetud meetmetele ühenduse statistika koostamiseks ning milles määratletakse põhimõtted, millele need meetmed peavad vastama. | Proportsionaalsuse põhimõte Ettepanek on proportsionaalsuse põhimõttega kooskõlas järgmisel põhjusel. | 331 | Ettepanek on seotud kasutajate, vastajate ja koostajate nõuannetega ühenduse statistilise teabe poliitika eesmärkide kohta ega mõjuta samasuguste kogude rolli riigi tasandil. | 332 | Ettepanek peaks vähendama nii ühenduse kui riigi tasandi asutuste ja ettevõtjate praegust koormust muutes olemasolevad menetlused ladusamaks. | Õigusakti valik | 341 | Kavandatud õigusakt: | 342 | 27. juuli 2005. aasta komisjoni töödokumendis (K(2005)2817) „Komisjoni eksperdirühmad: eeskirjad ja avalik register“ tõdetakse, et institutsioonide seisukohalt tuleks eksperdirühmad, st riikliku ja/või erasektori ekspertide rühmad, kes toetavad komisjoni tema algatusõiguse kasutamisel ning liikmesriikidega seotud järelevalve- ja koordineerimistegevuses, moodustada komisjoni otsusega. Käesoleval juhul pidi komisjon siiski võtma arvesse asjaolu, et praeguse komitee (CEIES) loomise aluseks on nõukogu otsus, mis tuleb kehtetuks tunnistada ja et uue komitee eesmärk ei oleks abistada mitte üksnes komisjoni, vaid ka nõukogu ja Euroopa Parlamenti ühenduse statistilise teabe poliitika eesmärkide ja prioriteetide kooskõlastamisel. Seetõttu on ettepaneku eesmärki ja sisu arvestades kõige asjakohasem õigusakt Euroopa Parlamendi ja nõukogu otsus. | MÕJU EELARVELE | 401 | Eelarvele avalduv mõju on seotud koosolekute pidamise ja vajalike uuringute korraldamisega. Arvestades CEIESi eelarve ja töötajaskonnaga seotud kokkuleppeid, ei tohiks ettepanek mõjutada eelarvelisi netokulusid. | TÄIENDAV TEAVE | Kehtivate õigusaktide kehtetuks tunnistamine Ettepaneku vastuvõtmisele järgneb kehtiva õigusakti kehtetuks tunnistamine. | 560 | Euroopa majanduspiirkond Kavandatud õigusaktis käsitletakse EMPga seotud küsimusi, mistõttu peaks see kehtima Euroopa Majanduspiirkonna suhtes. | 570 | Ettepaneku üksikasjalik selgitus Praeguse CEIESiga seotud olulisemad muudatused on järgmised: Nimetus muudetakse ühenduse statistilise teabe poliitika Euroopa nõuandekomiteeks (artikli 1 lõige 1) ja ühenduse statistilise teabe poliitika strateegiliste eesmärkide ja prioriteetide kooskõlastamisel keskendutakse kasutajate nõudmistele (artikli 1 lõige 2). Tugevam positsioon ühenduse statistikaprogrammi ja komisjoni aastase statistika tööprogrammi ettevalmistamises (artikli 2 lõige 1). Komitee võib nõustada ka küsimustes, mis on seotud kasutajate kvaliteedivajaduste parema rahuldamisega (artikli 2 lõige 2). Komisjon peab igal aastal andma aru selle kohta, kuidas ta on võtnud arvesse komitee arvamusi (artikli 3 lõige 2). Liikmete arvu vähendatakse praeguselt 79-lt 25-le (artikkel 4). Uue komitee koosseisu kuuluvad lisaks Eurostati peadirektorile liikmed, kes esindavad kodanikuühiskonda ja statistika institutsioonilisi kasutajaid. Võib moodustada ajutisi töörühmi, kes annavad aru komiteele (artikli 6 lõige 3). | 1. 2006/0217(COD) Ettepanek EUROOPA PARLAMENDI JA NÕUKOGU OTSUS millega luuakse ühenduse statistilise teabe poliitika Euroopa nõuandekomitee (EMPs kohaldatav tekst) EUROOPA PARLAMENT JA EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artiklit 285, võttes arvesse komisjoni ettepanekut, võttes arvesse Euroopa majandus- ja sotsiaalkomitee arvamust, võttes arvesse Regioonide Komitee arvamust, toimides asutamislepingu artiklis 251 sätestatud korras ning arvestades järgmist: (1) Konsulteerimine statistilise teabe kasutajate ja koostajatega ning sellise teabe taotlustele vastajatega on olulise tähtsusega ühenduse statistilise teabe poliitika ettevalmistamisel ja väljatöötamisel. (2) Nõukogu otsusega 91/116/EMÜ[1] loodud majandus- ja sotsiaalvaldkonna statistilise teabe Euroopa nõuandekomitee abistab praegu nõukogu ja komisjoni ühenduse statistilise teabe poliitika eesmärkide kooskõlastamisel võttes arvesse kasutajate nõudmisi ning andmeesitajate ja koostajate kulutusi. (3) Kuigi majandus- ja sotsiaalvaldkonna statistilise teabe Euroopa nõuandekomitee on osutunud vajalikuks, nõuavad ühenduses toimunud muutused, eelkõige laienemine 25 liikmesriigini, paljude muudatuste tegemist seoses komitee rolli, volituste, koosseisu ja menetlustega. Selguse huvides on asjakohane asendada see komitee uue komiteega. (4) Uus komitee peaks aitama parandada Euroopa statistikasüsteemi haldamist ja ühenduse statistika kvaliteeti. Selleks tuleks säilitada tihe koostöö nõukogu otsusega 89/382/EMÜ/Euratom loodud statistikaprogrammi komiteega ning nõukogu otsusega 91/115/EMÜ loodud monetaar-, finants- ja maksebilansistatistika komiteega. (5) Tuleb leida tasakaal vajaduste vahel ühest küljest vähendada liikmete arvu, et komitee saaks laienenud ühenduses tõhusalt töötada, ning teisest küljest võimaldada ühenduse statistika kõigi sidusrühmade esindatus, nagu on nõutud nõukogu 8. novembri 2005. aasta järeldustes. (6) On vaja paremini hinnata ja tasakaalustada ühenduse statistikanõuete kasu ja kulusid ning uuesti tasakaalustada ja vähendada ühenduse statistikaalastest õigusaktidest tulenevat koormust ja sel viisil lihtsustada suureneva nõudluse täitmist, mis tähendab seda, et komiteel peaks olema tugevam roll ühenduse statistikaprogrammi ettevalmistamises ja rakendamises. (7) Uus komitee peaks olema kanaliks, millesse koondatakse statistilise teabe kasutajate, vastajate ja koostajate nõuanded ühenduse statistilise teabe poliitika eesmärkide kohta. Otsus 91/116/EMÜ tuleks seetõttu kehtetuks tunnistada, ON TEINUD JÄRGMISE OTSUSE: Artikkel 1 Nõuandekomitee 1. Käesolevaga luuakse ühenduse statistilise teabe poliitika Euroopa nõuandekomitee (edaspidi „komitee“). 2. Komitee abistab Euroopa Parlamenti, nõukogu ja komisjoni, et tagada kasutajate nõudmiste ning andmeesitajate ja koostajate kulutuste arvessevõtmine ühenduse statistilise teabe poliitika strateegiliste eesmärkide ja prioriteetide kooskõlastamisel. 3. Kõnealune abistamine hõlmab kõiki ühenduse statistilise teabe poliitika jaoks olulisi statistika valdkondi. Artikkel 2 Ülesanded 1. Komisjon konsulteerib komiteega ühenduse statistikaprogrammi ettevalmistamise varases järgus. Komitee esitab oma arvamuse, milles käsitletakse eelkõige: a) ühenduse statistikaprogrammi asjakohasust seoses Euroopa integratsiooni ja arengu nõuetega, mida esitavad ühenduse institutsioonid, riigi- ja piirkondlikud asutused, eri majandus- ja sotsiaalvaldkonnad ning teadusringkonnad; b) ühenduse statistikaprogrammi asjakohasust seoses ühenduse tegevusega, võttes arvesse majandus-, sotsiaal-, ja tehnika arengut; c) tasakaalu (prioriteedid ja vahendid) ühenduse statistikaprogrammi erinevate valdkondade ja komisjoni aastase statistika tööprogrammi vahel; d) ühenduse statistikaprogrammi rakendamiseks vajaminevaid vahendeid, sealhulgas kulusid, mis jäävad vahetult ühenduse ja riigiasutuste kanda; e) kulusid, mis tekivad andmeesitajatele seoses statistilise teabe esitamisega; 2. Komitee juhib ka tähelepanu valdkondadele, kus oleks vaja välja töötada uued statistikameetmed ja annab komisjonile nõu, kuidas paremini rahuldada kasutajate kvaliteedivajadusi, võttes arvesse andmeesitajate ja koostajate kulusid. Artikkel 3 Suhted Euroopa institutsioonide ja muude asutustega 1. Euroopa Parlamendi, nõukogu ja komisjoni taotlusel esitab komitee arvamuse küsimustes, mis on seotud kasutajate nõudmistega ühenduse statistilise teabe poliitika arengu käigus, ühenduse statistikaprogrammi prioriteetidega, olemasoleva statistika hindamise, andmekvaliteedi ja teabeedastuspoliitikaga. 2. Komitee esitab Euroopa Parlamendile, nõukogule ja komisjonile arvamusi ja aruandeid kasutajate nõudmiste ja andmeesitajate kulutuste kohta ühenduse statistika koostamisel ja avaldamisel, kui ta leiab, et see on vajalik tema ülesande täitmiseks. Komisjon annab kord aastas aru, kuidas ta on võtnud arvesse komitee arvamusi. 3. Oma ülesande täitmiseks teeb komitee koostööd statistikaprogrammi komitee ning monetaar-, finants- ja maksebilansistatistika komiteega. Ta saadab oma arvamuste ja aruannete koopiad mõlemale nimetatud komiteele. 4. Komitee seab sisse suhted statistikakasutajate riiklike nõukogudega. Artikkel 4 Koosseis ja ametissemääramine 1. Komitees on 25 liiget. Komisjon määrab neliteist komitee liiget pärast konsulteerimist Euroopa Parlamendi ja nõukoguga. Kõnealuste liikmete määramiseks esitab iga liikmesriik komisjonile nimekirja, milles on kaks kandidaati, kellel on tunnustatud kvalifikatsioon statistika valdkonnas. Komisjon püüab tagada, et komitee koosseis peegeldab asjakohaselt kodanikuühiskonda, sealhulgas teadusringkonda, ning hõlmab erinevaid statistikavaldkondi, mis kuuluvad ühenduse statistikaprogrammi. Kümme liiget määravad institutsioonid või asutused oma liikmete seast otse: - a) üks Euroopa Parlamendi esindaja, - b) üks nõukogu esindaja, - c) üks Euroopa Majandus- ja Sotsiaalkomitee esindaja, - d) üks Regioonide Komitee esindaja, - e) üks Euroopa Keskpanga esindaja, - f) kaks statistikaprogrammi komitee esindajat, - g) üks Euroopa Tööandjate Föderatsiooni (UNICE) esindaja, - h) üks Euroopa Ametiühingute Konföderatsiooni (ETUC) esindaja, - i) üks liige, kes esindab Euroopa käsitööga tegelevate, väikeste ja keskmiste ettevõtete keskliitu (UEAPME). Eurostati peadirektor on ameti poolest komitee liige. Liikmete nimekiri avaldatakse Euroopa Liidu Teataja C-seerias. Artikkel 5 Volituse kestus 1. Komitee liikmed määratakse nelja aasta pikkuseks ametiajaks, mida on võimalik üks kord pikendada. Ametiaja möödudes jäävad liikmed ametisse, kuni nad asendatakse või uuesti ametisse määratakse. 2. Kui liige lahkub enne ametiaja lõppu, asendab teda ülejäänud ametiaja jooksul artikli 4 kohaselt määratud uus liige. Artikkel 6 Komitee struktuur ja toimimine 1. Komitee valib oma eesistuja komisjoni määratud liikmete seast. Eesistuja määratakse nelja aasta pikkuseks ametiajaks, mida on võimalik üks kord pikendada. 2. Eesistuja kutsub komitee kokku vähemalt kord aastas kas omal algatusel või vähemalt ühe kolmandiku liikmete taotlusel. 3. Väga keerukaid statistikaküsimusi käsitlevate arvamuste ettevalmistamiseks võib komitee teha komisjonile ettepaneku ajutiste töörühmade moodustamiseks, mida juhatab komitee liige. Iga töörühm moodustatakse ekspertidest, tagades kutselise tausta ja geograafilise päritolu tasakaalu. Töörühmade juhatajad esitavad oma töö tulemused komitee koosolekul aruande vormis. 4. Komisjoni mis tahes asjaomase osakonna esindajad võivad osaleda komitee ja töörühmade koosolekutel vaatlejatena. Eesistuja võib lubada komitee koosolekutele muid vaatlejaid. 5. Komitee ja töörühmade sekretariaaditeenused tagab komisjon. Artikkel 7 Otsustamismenetlused 1. Komitee esitatud arvamus on kehtiv, kui kaks kolmandikku tema liikmetest viibib kohal isiklikult või muul viisil, mis tuleb täpsustada töökorra eeskirjades. 2. Hääleõigus on üksnes liikmetel. Üks liige võib volitada oma hääle teisele liikmele. Ühelegi liikmele ei või volitada rohkem kui kaks häält. 3. Komitee põhjendab oma arvamust. Otsus tehakse lihthäälteenamusega. Häälte võrdse jagunemise korral otsustab eesistuja lisahääl. Artikkel 8 Konfidentsiaalsus Ilma et see piiraks asutamislepingu artikli 287 kohaldamist, ei tohi komitee liikmed avalikustada neile komitee või töörühmade menetluste käigus teatavaks saanud informatsiooni, kui komisjon on neile teatanud, et taotletud arvamus või esitatud küsimus on konfidentsiaalne. Artikkel 9 Töökorra eeskirjad Pärast komisjoniga konsulteerimist võtab komitee vastu töökorra eeskirjad. Töökorra eeskirjad saadetakse teavitamise eemärgil Euroopa Parlamendile ja nõukogule. Artikkel 10 Kehtetuks tunnistamine Otsus 91/116/EMÜ tunnistatakse kehtetuks. Artikkel 11 Jõustumine Käesolev otsus jõustub []. Brüssel, Euroopa Parlamendi nimel Nõukogu nimel president eesistuja [1] EÜT L59, 6.3.1991, lk 21. Nõukogu otsust on muudetud nõukogu otsusega 97/255/EÜ (EÜT L 102, 19.4.1997, lk 32).